ટેકરી પરથી બંને સાથે જ ઊતરી રહ્યાં. દેવે પૂછ્યું, ‘નામ શું છે તમારું?’‘પરી.’ યુવતી હસી પડી, ‘સ્વર્ગની નહીં, પૃથ્વી ઉપરની પરી.’‘મારું નામ દેવ છે. હું પણ ધરતી ઉપરનો દેવ છું. ભગવાને કદાચ આપણને બેયને મેળવી દેવા માટે જ ભેગાં કર્યા હશે, નહીંતર...’‘નહીંતર શું?’‘એ જ કે હું પણ આ ટેકરી ઉપર આત્મહત્યાના ઇરાદાથી જ આવેલો હતો. મને બિઝનેસમાં મારા મિત્રે દગો કર્યો છે. ખોટ બહુ મોટી નથી, પણ દગાનો માર બહુ મોટો છે.’‘તો કરી નાખવો હતો ને આપઘાત!’ પરીએ આંખ ઉલાળીને કહ્યું.